1.  ปัจจัยความเสี่ยง

 ปัจจัยที่อาจทำให้เกิดความเสี่ยงต่อการลงทุนของผู้ลงทุนหรือได้รับผลกระทบต่อผู้ออกหลักทรัพย์ มีดังนี้

1.  ความเสี่ยงทางด้านการละเมิดลิขสิทธิ์หนังสือ
    การผลิตหนังสือเชิงวิชาการต้องซื้อลิขสิทธิ์จากนักเขียนในประเทศ
    และต่างประเทศเป็นส่วนใหญ่ แม้ว่าบริษัทฯ
    จะมีมาตรการในการปฏิบัติอย่างเคร่งครัดและรัดกุมแล้วก็ตาม
    แต่ก็อาจมีความเสี่ยงที่จะถูกฟ้องร้องกรณีละเมิดลิขสิทธิ์ผู้อื่นได้ เช่น
    นักเขียนหรือสำนักพิมพ์ละเมิดลิขสิทธิ์มาก่อน และมอบหมายให้บริษัทฯ
    เป็นผู้จัดพิมพ์และ/หรือจัดจำหน่ายให้ บริษัทฯ ในฐานะผู้พิมพ์ หรือผู้จัดจำหน่าย ก็อาจถูกฟ้องได้
    ซึ่งในกรณีนี้มีน้อยมาก และมูลค่าผลกระทบไม่มีนัยสำคัญ

2.  ความเสี่ยงทางด้านช่องทางการจัดจำหน่าย ช่องทางการจำหน่ายส่วนหนึ่งของบริษัทฯ
    มาจากการเปิดร้านซีเอ็ดบุ๊คเซ็นเตอร์ตามศูนย์การค้าชั้นนำและซูเปอร์เซ็นเตอร์ทั่วไปทั้งกรุงเทพฯ
    และต่างจังหวัด และมิได้ผูกมัดหรือเปิดทำการเฉพาะศูนย์การค้าใดศูนย์การค้าหนึ่ง
    แต่เปิดกระจายอยู่หลายกลุ่มผู้ประกอบการ เช่น กลุ่มเซ็นทรัล, กลุ่มเดอะมอล์ล,
    กลุ่มโรบินสัน, กลุ่มฟิวเจอร์ปาร์ค, กลุ่มโลตัสฯ, กลุ่มคาร์ฟูร์
    และสถาบันการศึกษาระดับอุดมศึกษา ฯลฯ
    ซึ่งถ้าหากศูนย์การค้าดังกล่าวประสบภัยหรือภาวะใดๆที่ไม่สามารถเปิดดำเนินการได้ บริษัทฯ
    ก็อาจสูญเสียรายได้บางส่วนไป แต่ความเสี่ยงดังกล่าวก็สามารถลดลงได้เนื่องจากบริษัทฯ
    ได้ทำประกันภัยต่างๆไว้อย่างครอบคลุม ผลกระทบเชิงตัวเลข
    มีภาวะเท่ากับราคาทุนของสินค้าคงเหลือ ณ สาขา (หมายเหตุประกอบงบการเงินข้อ 7 ของปี
    2543 : 61.16 ล้านบาท) สิทธิการเช่า (หมายเหตุประกอบงบการเงินข้อ 11 ของปี 2543
    : 144.32 ล้านบาท)

3.  ความเสี่ยงภัยในเรื่องผลิตภัณฑ์ล้าสมัยหรือถูกสื่ออื่นทดแทน
    ในปัจจุบันอุตสาหกรรมเทคโนโลยีทางด้านคอมพิวเตอร์เติบโต
    และมีการพัฒนาการอย่างรวดเร็ว จึงทำให้อายุและความทันสมัยของหนังสือค่อนข้างสั้นกว่าปกติ
    และด้วยเหตุนี้หนึ่งในผลิตภัณฑ์ที่สำคัญของบริษัทฯ คือ กลุ่มหนังสือเชิงวิชาการ
    หมวดคอมพิวเตอร์ ที่มีส่วนแบ่งการตลาดประมาณ 70%
    จึงต้องปรับตัวและรองรับการผลิตหนังสือกลุ่มนี้ให้มีปริมาณที่เหมาะสม อย่างใกล้ชิด
    และยังมีคณะกรรมการพิจารณาผลิตภัณฑ์ใหม่ๆ ให้ทันสมัยอยู่ตลอดเวลา และยังจัดทำเว็บไซด์
    ชื่อ www.se-ed.com เพื่อให้ผู้ที่สนใจได้ทราบหนังสือที่ออกใหม่อยู่ตลอดเวลา อย่างไรก็ตาม
    ไม่ว่าเทคโนโลยีจะก้าวล้ำไปไกลถึงไหน หนังสือก็ยังเป็นสื่อเดียวที่ให้ความรู้ได้สะดวกทุกที่
    ทุกเวลา ราคาถูก และมีอายุยาวนาน จึงยังไม่ถูกแทนที่โดยสื่อในรูปแบบอื่นๆ ได้โดยง่าย

4.  ความเสี่ยงเกี่ยวกับการขาดแคลนวัตถุดิบ กระดาษเป็นวัตถุดิบที่สำคัญในการผลิตหนังสือ
    การผันผวนจากราคาและปริมาณการใช้กระดาษในท้องตลาด
    จึงส่งผลให้ราคามีการเปลี่ยนแปลงตลอดเวลา แต่ก็ไม่ถึงกับขาดแคลนจนหาซื้อไม่ได้
    ประกอบด้วยบริษัทฯ มีนโยบายในการตั้งราคาขายตามภาวะต้นทุนจริง
    จึงไม่ได้รับผลกระทบมากนัก

5.  ความเสี่ยงเกี่ยวกับอุตสาหกรรมการพิมพ์
    อุตสาหกรรมการพิมพ์เป็นกลุ่มธุรกิจสำคัญที่บริษัทฯใช้เป็นฐานรองรับกำลังการผลิต
    เนื่องจากบริษัทฯ ไม่ได้ลงทุนสร้างโรงงานและซื้อเครื่องจักร จึงทำให้บริษัทฯ
    ไม่มีความเสี่ยงจากการลงทุน ดังนั้นการที่บริษัทฯ
    ใช้โรงพิมพ์หลายโรงพิมพ์เป็นการรองรับการผลิต ทำให้บริษัทฯ
    สามารถควบคุมค่าใช้จ่ายได้อย่างเหมาะสม
    ด้วยภาวะการแข่งขันเสนอราคาค่าพิมพ์อยู่ตลอดเวลา
    และยังสามารถกำหนดระยะเวลาการผลิตได้อย่างแน่นอนอีกด้วย

  1.6 ความเสี่ยงเกี่ยวกับภาวะการขาดแคลนบุคลากรที่เชี่ยวชาญเฉพาะด้าน
  บุคลากรที่เชี่ยวชาญและมีความสามารถเฉพาะด้าน
  เป็นแรงงานสำคัญในการผลิตหนังสือเชิงวิชาการต่างๆ ในขณะเดียวกันการพัฒนาอุตสาหกรรมอื่นๆ
  ก็เช่นเดียวกัน ดังนั้น
  ผลการตอบแทนจากการจ้างอุตสาหกรรมด้านอื่นอาจมีผลตอบแทนมากกว่าธุรกิจผลิตและจำหน่ายหนังสือ
  จึงอาจทำให้เกิดภาวะขาดแคลนและต้องจ้างแรงงานในอัตราที่สูง แต่สำหรับบริษัทฯ
  ผลกระทบเชิงตัวเลข ไม่มีสาระสำคัญ เพราะสามารถจัดสรรหาบุคลากรเพื่อทดแทนได้